als_Latn dik_Latn sag_Latn
Zv/Kryeministrja teknike Ledina Mandija i ka bërë thirrje sot organit të akuzës që të hetojë në lidhje me rastin e djeshëm të denoncuar nga policia e shtetit se kishte bërë denoncim për drejtorin e spitalit rajonal të Beratit, i cili akuzohet për korrupsion pasiv në zgjedhje.
"Sektori për Hetimin e Korrupsionit në Policinë e Shtetit në bazë të një denoncimi ka filluar procedimin penal ndaj Drejtorit të Spitalit Rajonal të Beratit, i cili në bashkëpunim me disa punonjës të këtij spitali dhe më një deputet të zonës kanë arritur të konsumojnë veprën penale të korrupsionit aktiv në zgjedhje, si dhe përdorimit të funksioneve publike në veprimtari politike ose zgjedhore të parashikuara nga neni 328 dhe 328/a të Kodit Penal të ndryshuar", tha ajo ne nje deklarate per mediat.
Ndër të tjera, Mandija bëri edhe thirrjen drejtuar prokurorisë.
"Në këtë kushte, unë i bëj thirrje Prokurorisë së Përgjithshme të marrë të gjitha masat për të ndjekur procedurat sipas ligjit dhe për të arritur në një konkluzion përfundimtar në lidhje me procedurat e filluara dhe të iniciuara nga ana e Sektorit të Hetimit dhe Korrupsionit. ", tha ajo. /Gazeta Express/
als_Latn als_Latn als_Latn als_Latn